open-index/open-wikipedia-markdown huggingface dataset:
Beáta Hanušniaková

Brigádna generálka RNDr.  **Beáta Hanušniaková**  je slovenská generálka, prvá žena v Ozbrojených silách Slovenskej republiky v generálskej hodnosti.

## Životopis
Do prvej generálskej hodnosti, brigádna generálka, ju vymenovala prezidentka Zuzana Čaputová 24. októbra 2023. Stala sa prvou ženou v Ozbrojených silách Slovenskej republiky v generálskej hodnosti. Hanušniaková pri vymenovaní povedala, že ide pre ňu o „výnimočný post a veľkú poctu“ a dodala, že „Naša pocta dnes ale patrí všetkým vojakom a vojačkám, ktorí tvrdo pracujú“. Ministerstvo obrany neuviedlo Hanušniakovej zaradenie. Na rukávovej nášivke je znak s nápisom - Ministerstvo obrany Slovenskej republiky Vojenské spravodajstvo. Príslušnosť k Vojenskému spravodajstvu potvrdil aj Igor Cibula z Asociácie bývalých spravodajských dôstojníkov.

## Referencie

Kategória:Slovenskí generáli
Kategória:Príslušníci Ozbrojených síl Slovenskej republiky
Gitwa

náhľad|Vlajka štátu Burundi, kde sa Gitwa nachádza
**Gitwa** je obývaná oblasť v africkom štáte Burundi, v západnej časti provincie Ruyigi, v časti Butezi. Nachádza sa približne 81 kilometrov od mesta Bužumbura a 21 kilometrov od mesta Gitega. Nadmorská výška tejto oblasti je približne 1828 m n. m.. Približne v roku 2019 sa tu s pomocou Pierre Nkurunziza podarilo postaviť zdravotné stredisko.

## Referencie

Kategória:Geografia Burundi
Pýtam sa? Novo dur & staro mol

***Pýtam sa? Novo dur & staro mol*** je názov štúdiového albumu hráča na klávesové nástroje Janka Lehotského. Tento album vyšiel v roku 2017 bez priamej podpory hudobného vydavateľa.

## Zoznam skladieb

## Výroba albumu
* Ján Lehotský – klávesové nástroje, spev, aranžmány
* Tomáš Rédey – gitara, aranžmány
* František Griglák, Juraj Vana, Juraj Burian – gitary
* Jurko Lehotský – trúbka (10)
* Magdalena Bychawska – sólový spev (12)
* Mirka Partlová – sólový spev (8)
* Helena Krajčiová (2), Jana Kirschner (9), Misha (4), Monika Hilmerová (2), Soňa Norisová (2) – spev (spoluúčinkovanie)
* Martin Valihora – bicie nástroje (2 – 4, 9, 10, 12, 13)
;Produkcia
* Tomáš Rédey – nahrávanie, mixovanie
* Pavel Malovič – sprievodný text na albume
* Ján Lehotský – producent, autoportrét na obale

## Referencie

Kategória:Albumy Jána Lehotského
Kategória:Hudobné albumy z 2017
Diomedón

**Diomedón** () môže byť:
* aténsky politik a stratég v 5. stor. pred Kr., pozri Diomedón z Atén
* grécky kovotepec v 4. stor. pred Kr., pozri Diomedón (kovotepec)
* aténsky archón v 3. stor. pred Kr., pozri Diomedón (archón) 

## Zdroje
Carrow Road

**Carrow Road** je futbalový štadión v Norwichi, Norfolk, Anglicko. Štadión je domovom klubu Norwich City, ktorý pôsobí v EFL Championship . Štadión sa nachádza na východnom okraji mesta, neďaleko železničnej stanice Norwich a rieky Wensum.

Norwich City  pôvodne hral na Newmarket Road a potom sa presťahoval do The Nest. The Nest ale zakrátko prestal stačiť a miest na štadióne bolo nedostatok. Klub sa tak rozhodol postaviť štadión Carrow Road, pomenovaný podľa ulice, na ktorej sa nachádza. Štadión sa postavil len za 82 dní a bol otvorený 31. augusta 1935.

Štadión bol počas svojej histórie niekoľkokrát zrekonštruovaný a modernizovaný, najmä po požiari v roku 1984. Tribúny na štadióne boli pôvodne na státie, ale podľa odporúčaní Taylorovej správy sú od roku 1992 na sedenie. Súčasná kapacita štadióna je 27 359.  Rekordná návštevnosť štadióna v  časoch, keď fanúšikovia mohli na tribúnach bola 43 984 ľudí v zápase Norwichu proti Leicestru City v zápase FA Cupu v roku 1963.

Carrow Road tiež hostil medzinárodný futbal do 21 rokov a množstvo koncertov vrátane vystúpení Eltona Johna a Georgea Michaela. Súčasťou areálu Carrow Road sú stravovacie zariadenia a hotel Holiday Inn, ktorý ponúka izby s výhľadom na ihrisko.

## Tribúny
alt=A schematic plan view of an association football stadium with each stand named, along with a hotel in the bottom-right-hand corner.|náhľad| Pôdorys tribún štadióna 

## Rekordy štadióna

* Najvyššia návštevnosť: 43 984, Norwich City 0–2 Leicester City, 1962–63 šieste kolo FA Cupu, 30. marec 1963.
* Najvyššia návštevnosť (štadión na sedenie): 27 137, Norwich City 3–2 Newcastle United, 2015–16 Premier League, 2. apríl 2016. 
* Najvyššia výhra: Norwich City 8:0 Walsall, Football League Third Division South, 29. december 1951, Norwich City 8:0 Sutton United, 1988-09 4. kolo FA Cupu, 28. január 1989.
* Najvyššia prehra: Norwich City 1–7 Colchester United, Football League One, 8. august 2009.
* Najrýchlejší gól: Victor Johnson, 10 sekúnd.

## Referencie


## Pozri aj

* Zoznam futbalových štadiónov v Anglicku

## Zdroj

Kategória:Futbalové štadióny v Anglicku
Kategória:Norwich
Kategória:Stavby v Norfolku (Anglicko)
Kategória:Šport v Norfolku (Anglicko)
Nikokrates (kovotepec)

**Nikokrates** () bol grécky kovotepec v druhej polovici 4. storočia pred Kr.

Nikokrates z atického dému *Kolónos* bol činný v približne v rokoch 334 až 310 pred Kr. Jeho umeleckým pôsobiskom boli Atény, kde zo zlata a striebra zhotovil rôzne tvary rituálnych nádob (a predmetov), akými boli napr. pinax a chernibeion venovaných bohyni Aténe Polias, niekoľko hydriai venovaných Asklépiovi a Artemide Brauronii, oinochoé, escharis (zrejme podnos) a fialé (najmenej 26 nádob, z ktorých sa nezachovala žiadna).
 
Meno Nikokrata je uvedené v inventárnych zoznamoch (a pokladničných dokumentoch) chrámu Parthenón na aténskej Akropole v rokoch 320, 314 a 311 pred Kr. (*IG II² 1469*, *IG II² 1470*, *IG II² 1474*, *IG II² 1480*, *IG II² 1492*,) a vo fakturačnom spise *tamiai* (pokladníkov) už z roku v 338 pred Kr. (*IG II² 1496*).
 
Nikokrates bol zrejme plodným kovotepcom, ktorý rád svoje diela signoval (dokonca mu bolo dovolené podpisovať prepracované diela). Väčšine predmetom v inventárnych zoznamoch Atén nie sú zaznamenané mená ich tvorcov. V jednom zázname je napr. uvedených, jeden po druhom, 27 strieborných hydriai venovaných Aténe Polias bez mien ich výrobcov. Je možné, že pokladníci Atén neboli vždy dôslední. Ale príklady Nikokrata, Diomedóna a Archefóna naznačujú, že tam, kde sa podpisy na výrobkoch vyskytli, sa aj zaznamenali.
 
## Referencie a bibliografia

 
Kategória:Kovotepci starovekého Grécka
Zraz (vrch v Podbeskydskej vrchovine)

**Zraz** () je vrch v Podbeskydskej vrchovine, krajinnom celku Stredných Beskýd. Leží nad obcou Oravské Veselé, približne  západne od Námestova. 

## Poloha
Nachádza sa v strednej časti Podbeskydskej vrchoviny. Leží v Žilinskom kraji, v okrese Námestovo a zasahuje na katastrálne územie obce Breza. Najbližším sídlom je juhovýchodne situovaná Breza, juhozápadne leží Krušetnica, západne Zákamenné a Novoť, severozápadne Beňadovo, severne Oravské Veselé a východne Oravská Jasenica a Námestovo. Vrch patrí do Chránenej krajinnej oblasti Horná Orava

## Opis
Zraz leží v strednej časti vrchoviny, od najvyššej časti oddelenej údolím Kýčery. Severne sa nachádza Vyšná Poperačka (), Mrázová (), Nižná Poperačka (), Náveterný vrch (), Kýčerka (), Mechy () a Pilsko (), západne Kurčinka (), Grúň (), Strakov vrch () a Kýčera (), južne Vrchy (), Mrzáčka (), Surový (), Šutkovka (), Šubovka () a Budín () a východne Pekelná (), Vráta () a Slepčianka (). Oblasť je súčasťou povodia Oravy a jej zdrojnice Bielej Oravy, kde vodu z východných svahov odvádza potok Kýčera, zo západných rieka Mútňanka. Na vrchol nevedie značený turistický chodník. 

### Výhľady
Vrcholovú časť pokrýva súvislý, no riedky lesný porast, ktorý umožňuje obmedzený rozhľad. Z vhodných lokalít je vidieť okolité vrcholy Podbeskydskej vrchoviny, no tiež Tatry, Nízke Tatry, Oravskú Maguru a Oravské Beskydy.

## Prístup
Na vrchol nevedie značená turistická trasa, preto prístup je možný neznačenými chodníkmi z Brezy. 

## Referencie

## Pozri aj
* Podbeskydská vrchovina
* Zoznam vrcholov v Podbeskydskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Vrchy pod 1000 metrov na Slovensku
Kategória:Vrchy v okrese Námestovo
Kategória:Breza (okres Námestovo)
Athénokles

**Athénokles** () môže byť:
* grécky choreograf z prelomu 2. a 1. stor. pred Kr., pozri Athénokles (choreograf)
* starogrécky kovotepec, pozri Athénokles (kovotepec) 

## Zdroje
Scunthorpe United FC

**Scunthorpe United Football Club** je profesionálny futbalový klub so sídlom v meste Scunthorpe v Severnom Lincolnshire v Anglicku. Tím súťaží v National League North, šiestej úrovni systému anglickej futbalovej ligy.

## História
Klub vznikol v roku 1899 a stal sa profesionálnym po vstupe do Midland League v roku 1912. Brian Laws s klubom postúpil z League Two v roku 2005 a jeho nástupca, Nigel Adkins, priviedol klub k titulu League One v sezóne 2006/07. Scunthorpe strávil v Championship len jednu sezónu, ale víťazstvom vo finále play-off League One v roku 2009 sa klub dostal späť do Championship. V roku 2013 ale opäť vypadli až do 4. ligy, League Two.

Scunthorpe postúpil do League One v sezóne 2013/14, no v roku 2019 opäť spadol do League Two, z ktorej v roku 2022 zostúpil do National League, čím sa skončilo 72-ročné pôsobenie vo futbalovej lige. O rok neskôr klub opäť zostúpil do National League North.

Tím má prezývku „The Iron“. Svoje domáce zápasy hrajú v Glanford Parku, po presťahovaní zo svojho pôvodného štadióna Old Show Ground, v roku 1988.

## Úspechy
* **[[Pohár FA|FA Cup]]**
** **5. kolo:** 1957/58, 1969/70
* **[[EFL Cup]]**
** **4. kolo:** 2009/10
* **[[EFL Trophy]]**
** **Finále:** 2008/09

## Referencie

## Externé odkazy
* Oficiálna stránka klubu
## Zdroj

Kategória:Anglické futbalové kluby
Kategória:Futbalové kluby založené v 1899
Kategória:Šport v Lincolnshire
Marko Maroši

**Marko Maroši** (* 23. október 1993, Michalovce) je slovenský profesionálny futbalista, ktorý hrá na pozícií brankára za Shrewsbury Town. Je bývalým reprezentantom Slovenska do 21 rokov.

## Skorý život
Maroši je bývalý študent Burnley College, kde študoval verejné služby a súčasne trénoval s univerzitnou futbalovou akadémiou.

## Klubová kariéra

### Wigan Athletic
Maroši začal svoju profesionálnu kariéru vo Wigan Athletic, kde podpísal zmluvu po pôsobivej skúške. Čoskoro odišiel vtedajší tréner Roberto Martínez a nový tréner už Markovi nedával toľko príležitostí. Nastúpil za Wigan do 21 rokov v priateľskom zápase proti svojmu bývalému klubu Barnoldswick Town. Wigan zápas vyhral 5:2.

### Doncaster Rovers
7. augusta 2014 Maroši následne prestúpil zadarmo do Doncaster Rovers a s klubom podpísal zmluvu na dva roky. Maroši oficiálne debutoval za Doncaster Rovers 27. septembra 2014 po tom ako v 30. minúte vystriedal Jeda Steera pre zranenie. Svoj prvý štart za klub zaznamenal v repríze tretieho kola FA Cupu proti Bristol City. Doncaster ho prepustil na konci sezóny 2018/19.

### Coventry City
22. mája 2019 Maroši súhlasil s tým, že sa pripojí k Coventry City a s klubom podpíše zmluvu na tri roky po vypršaní jeho zmluvy 30. júna 2019.

### Shrewsbury Town
24. júna 2021 Maroši podpísal so Shrewsbury Town trojročnú zmluvu za nezverejnený poplatok.

## Reprezentačná kariéra
Maroši má za sebou jeden zápas za slovenský tím do 21 rokov, v prípravnom zápase proti Portugalsku do 20 rokov. Bol tiež členom kádra pri neúspešnom pokuse kvalifikovať sa na Majstrovstvá Európy hráčov do 21 rokov v roku 2015.

## Osobný život
Do Anglicka sa presťahoval s rodinou v roku 2006 keď mal 13 rokov. Je ženatý a s manželkou majú jedno dieťa. S manželkou sa spoznal, keď  bol na skúške vo Wigan Athletic. Jeho otec bol v minulosti taktiež brankár.

## Úspechy
**Individuálne**

* Tím roka PFA: 2019/20 League One

## Referencie

Kategória:Slovenskí futbalisti
Kategória:Hráči Shrewsbury Town FC
Kategória:Hráči Coventry City F.C.
Kategória:Hráči Doncaster Rovers FC
Kategória:Futbaloví brankári
Kategória:Osobnosti z Michaloviec
Wycombe Wanderers FC

**Wycombe Wanderers FC** (celým názvom: **Wycombe Wanderers Football Club** ) je anglický futbalový klub, ktorý sídli v meste High Wycombe v nemetropolitnom grófstve Buckinghamshire. Klub bol založený bol v roku 1887. Od sezóny 2018/19 hrá v EFL League One (3. najvyššia súťaž).

Svoje domáce zápasy odohráva na štadióne Adams Park s kapacitou 9558 divákov.

## Štadión
Klub hrá svoje domáce štadióny na štadióne Adams Park, ktorý sa nachádza sa na okraji priemyselnej zóny v oblasti Sands v High Wycombe. Štadión bol pomenovaný na počesť dobrodinca a bývalého kapitána Franka Adamsa. Klub hrá na štadióne od roku 1990.Počas sezón 2003/04 a 2004/05 bol štadión známy ako "The Causeway Stadium" zo sponzorských dôvodov. 

## Úspechy
Zdroj:

* **[[Pohár FA|FA Cup]]**
** **Semifinále:** 2000/01
* **[[EFL Cup]]**
** **Semifinále:** 2006/07
* **[[FA Amateur Cup]]**
** **Víťaz:** 1930/31
* **[[FA Trophy]]**
** **Víťaz:** 1990/91, 1992/93
* **[[EFL Trophy]]**
** **Finále (Juh):** 1993/94

## Referencie


## Zdroj

Kategória:Futbalové kluby založené v 1887
Kategória:Anglické futbalové kluby
Kategória:Šport v Buckinghamshire
Kategória:High Wycombe
Jonáš Maxim

Jeho Vysokopreosvietenosť Vladyka SEODr. **Jonáš Maxim**, PhD. M.S.U. (* 21. november 1974, Levoča) (rodným menom *Jozef Maxim*) je arcibiskup prešovskej archieparchie a metropolita  Gréckokatolíckej cirkvi na Slovensku sui iuris.

## Život
Po teologických štúdiách v Prešove prijal kňazskú vysviacku 11. júla 1998. V štúdiách pokračoval na Pápežskom východnom inštitúte v Ríme. V rokoch 2001 až 2004 bol špirituálom v kňazskom seminári v Prešove. Následne vstúpil do studitského svätouspenského monastiera v Unive, kde prijal mníšske meno Jonáš a v roku 2020 bol zvolený za igumena.

### Biskup
Pápež František ho 26. októbra 2023 vymenoval za druhého prešovského arcibiskupa a metropolitu. Biskupskú chirotóniu, čiže vysviacku prijal 27. januára 2024 v Katedrále sv. Jána Krstiteľa v Prešove za účasti vyše 50 biskupov z celého sveta. Jeho hlavným svätiteľom bol Cyril Vasiľ a spolusvätiteľmi Peter Rusnák a Venedykt Aleksijčuk. Po obrade chirotónie bol aj intronizovaný, čím podľa kánonických predpisov prebral archieparchiu a stal sa jej deviatym sídelným biskupom a druhým metropolitným arcibiskupom.

Pápež František ho 22. októbra 2024 vymenoval za člena Dikastéria pre východné cirkvi.

## Referencie

Kategória:Arcibiskupi Prešovskej archieparchie
Kategória:Konferencia biskupov Slovenska
Kategória:Absolventi Gréckokatolíckej teologickej fakulty Prešovskej univerzity v Prešove
Kategória:Absolventi Pápežského východného inštitútu v Ríme
Kategória:Osobnosti z Levoče
Bathory cross

**Bathory Cross**, alebo aj familiárne *Čachtický krvák* je od roku 2016 horský beh v Malých Karpatoch so štartom a cieľom v Čachticiach.

## História
História horského behu za začala písať v novembri roku 2015, kedy sa zišlo 33 bežcov na tzv. Nultom ročníku. Nadšenie z behu prekrásnou prírodou Čachtických Malých Karpát v okolí Čachtického hradu rozhodlo o tom, že presne o rok sa uskutočnil oficiálny prvý ročník. Zakladateľom podujatia je Občianske združenie Čachtické podzemie.

Bathory Cross štartuje najčastejšie poslednú novembrovú nedeľu. V prvých štyroch ročníkoch bol štart a cieľ umiestnený v areáli Základnej školy v Čachticiach, od roku 2020 sa podujatie presunulo do areálu Expozícií Legendaria (budova Poľnohospodárskeho družstva Čachtice) na Malinovského ulici. 

V roku 2022 sa na preteky prihlásilo 497 bežcov. 

## Trať
Trať behu je smerovaná do oblasti Čachtického hradného vrchu a vrchu Veľký Plešivec (484 m.n.m.) V ponuke sú dve dĺžky tratí, 23km s prevýšením +900m a 12km s prevýšením +450m.

## Referencie

Kategória:Športové podujatia na Slovensku
Kategória:Bežecké preteky
Brantford

**Brantford** je mesto v kanadskej provincii Ontário. Nachádza sa na rieke Grand River na juhovýchode provincie. V roku 2021 malo 104 688 obyvateľov. Mesto je centrom poľnohospodárstva a priemyslu.

## Názov
Mesto sa pôvodne volalo Brant’s Ford, po mohawskom náčelníkovi Josephovi Brantovi.

## Dejiny
Po Americkej nezávislosti miesto v roku 1784 získal Joseph Brant pre osídlenie členmi Irokézskej konfederácie. Prvé osídlenie belochov sa datuje do roku 1805. V meste pôsobil Alexander Graham Bell. V auguste 1876 sa do mesta po telegrafnych drôtoch uskutočnil vôbec prvý medzimestský telefonát s blízskym mestom Paris.

Od roku 1874 má štatút „town“ a od roku 1877 „city“.

## Demografia
V sčítaní obyvateľstva v roku 2021 malo mesto 104 688 obyvateľov, v roku 2016 to bolo 98 563. V roku 2021 cca 275 ľudí uviedlo ako etnický pôvod český, 235 slovenský a 165 československý.

## Doprava
Na severozápad od mesta sa nachádza Brantford Airport. Mestom prechádza provinčná Diaľnica 403.

## Ekonomika
Mesto je centrom poľnohospodárstva a priemyslu.

## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Vladimír Skovajsa

**Vladimír Skovajsa** (* 4. máj 1929, Nové Mesto nad Váhom – † 24. máj 2002, Bratislava) bol slovenský plavec, 13-násobný majster Československa (200 m prsia a 1 500 m kraul) a olympionik v Helsinkách 1952. Na Slovensku bol aj zakladateľom diaľkového a zimného plávania a nestorom otužovania.

## Športový životopis
K bazénovému plávaniu sa dostal v rámci rehabilitácie ako chlapec. Pretekať začal v roku 1945 v klube Slávia VŠ Bratislava (od 1955 ako Slávia UK Bratislava) pod vedením trénera Ota Malého. Jeho najobľúbenejšou plaveckou disiplínou boli prsia na trati 200 m a od roku 1946 viackrát vyhral v tejto disciplíne dorastenecké aj seniorské majstrovská Česko-Slovenska. Jeho osobný rekord na 200 m prsia 2:40,8 min. bol v roku 1955 aj československým rekordom. Okrem plávania sa venoval aj vodnému pólu a v roku 1955 jeho tím Slávia UK Bratislava získal titul majstra ČSR. Počas plaveckej kariéry a aj po jej skončení bol v rokoch 19492000 inštuktorom plávania, a to hlavne v historickej bratislavskej plavárni Grössling.

### Olympijské hry
V roku 1952 sa zúčastnil XV. letných olympijských hier v Helsinkách (spolu s Ľudovítom Komadelom súťažiacim v tejže disciplíne), a to v rámci Armádneho telocvičného klubu, kde v pretekoch na 200 metrov prsia dosiahol čas 2:53,3 min. a skončil v rozplavbe – celkove na 35. mieste.

### Diaľkové plávanie
V neskoršej športovej kariére sa zameral na diaľkové plávanie, a to na trati 5 km. Príklady jeho štartov na súťažiach v rokoch 19801983 sú uvedené v publikácii na strane 10. Jeho krédom v diaľkovom a otužileckom plávaní boli zásady húževnatosť – vytrvalosť – čestnosť – kamarátstvo a schopnosť deliť sa o radosť z úspechov.

### Zimné plávanie
Od roku 1974 sa V. Skovajsa venoval aj zimnému plávaniu. A to ako v prvom otužileckem oddiele na Slovensku (v TJ Kovo Bratislava pod návzom oddiel diaľkového ôlávania športového otužovania), tak od r. 1979 aj na súťažiach v Česku. V roku 1979 zaplával vo vode s teplotu 2°C svoj prvý „ľadový“ kilometer. A vo vyššom veku bol v roku 2000 aj pri zrode prvého slovenského otužileckého občianskeho združenia (OZ) Ľadové medvede Bratislava. Na počesť V. Skovajsu usporadúva uvedené OZ/klub ĽMB Memoriál Vladimíra Skovajsu (v roku 2024 išlo už o 17. ročník).

File:17. Memoriál V. Skovajsu, nástup účastníkov (13. október 2024).jpg|thumb|Nástup účastníkov 17. ročníka Memoriálu V. Skovajsu (13.okt.2024, otvorenie sezóny ĽMB)
File:17. Memoriál V. Skovajsu, plávanie účastníkov (13. október 2024, limit 60 min.).jpg|thumb|Plávanie účastníkov 17. ročníka Memoriálu V. Skovajsu (13.okt.2024)


## Ocenenia
Vladimír Skovajsa bol nositeľom titulu Zaslúžilý majster športu.

## Referencie

Kategória:Osobnosti z Nového Mesta nad Váhom
Kategória:Slovenskí plavci
Kategória:Česko-slovenskí plavci
Kategória:Česko-slovenskí olympionici
Kategória:Slovenskí olympionici
Železničná zastávka Hrachovište

**Železničná zastávka Hrachovište** je železničná zastávka na severnom okraji obce Hrachovište. Nachádza sa v nadmorskej výške  medzi zastávkou Višňové a stanicou Vaďovce na 12,290 km. Zastávka leží na trati železničnej trati Nové Mesto nad Váhom – Vrbovce, ktorá nie je elektrifikovaná. Na železničnej zastávke nie je možná kúpa cestovného lístka. 

Budova zastávky sa nachádza vľavo, v smere od Nového Mesta nad Váhom. Najbližšia autobusová zastávka je vzdialená asi 600 m.

## Referencie


Hrachovište
Kategória:Hrachovište
Hrachovište
Sumène

**Sumène** môže byť:
* francúzska obec, pozri Sumène (obec)
* francúzsky kantón, pozri Sumène (kantón)
Výr (vrch)

**Výr** () je najvyšší vrch Oravskej kotliny, krajinného celku Podhôľno-magurskej oblasti. Leží nad obcou Suchá Hora, približne  východne od Trstenej. 

## Poloha
Nachádza sa na juhovýchodnom okraji Oravskej kotliny. Leží v Žilinskom kraji, v okrese Tvrdošín a na katastrálnom území obce Suchá Hora. Najbližším sídlom je na severnom úpätí situovaná Suchá Hora, západne leží Hladovka a Vitanová a východne poľská obec Chocholów.

## Opis
Nevýrazný Výr leží na pahorku, ktorý vedie severozápadne z hraničného vrchu Kraviarky (). Rovnako východným smerom sa nachádza aj Góra Cyrlica (), južne dominujú končiare Západných Tatier, no tiež Oravická Magura () a Krúpová (), západne leží Skorušina (), Vajdovka (), Vrchdolinky () a Uhlisko () a severozápadne mohutná Babia hora (). Východné svahy odvodňuje Tvorkov potok, južné Grúničný potok, oba smerujúce do Jelešne v povodí Oravy. Na vrchol nevedie značený turistický chodník. 

### Výhľady
Vrcholovú časť pokrýva poľnohospodársky využívaná krajina bez porastu, ktorý umožňuje kruhový rozhľad. Pri vhodných podmienkach je vidieť blízke Skorušinské vrchy, no tiež Západné Tatry, Oravskú Maguru a Oravské Beskydy. 

## Prístup
Na vrchol nevedie značená turistická trasa, no prístup na nevysoký vrch je kvôli malému prevýšeniu zo Suchej Hory nenáročný. 

## Referencie

## Pozri aj
* Oravská kotlina
* Podhôľno-magurská oblasť

## Externé odkazy
* Poloha na turistickej mape

Kategória:Oravská kotlina
Kategória:Vrchy pod 1000 metrov na Slovensku
Kategória:Vrchy v okrese Tvrdošín
Kategória:Suchá Hora
Kimón (kovotepec)

**Kimón** () bol starogrécky kovotepec.

Kimón, grécky kovolejár a kovotepec z neznámeho obdobia (pravdepodobne z helenistického), podľa Athénaia zhotovil spolu s Athénokleom umelecké nádoby na pitie, ozdobené rytinami zobrazujúce výjavy z gréckej mytológie. Obaja umelci boli vynikajúci rytci, ich poháre boli strieborné, pozlátené, niekedy vyrobené z čistého zlata a ozdobené drahokamami.

## Referencie a bibliografia

 
Kategória:Kovotepci starovekého Grécka
Lodenica na Antigue

**Lodenica na Antigue a priľahlé archeologické lokality** na juhu ostrova Antigua zahŕňajú lodenicu kapitána Nelsona () a prístav s obrannými, obytnými, skladovacími a administratívnymi budovami, ale i menšiu delostreleckú batériu na Shirley Heights.

Nachádzajú sa v obci English Harbour vo farskom okrsku Saint Paul. Celková plocha tohto chráneného historického územia je 255 ha. Lodenicu postavili v 18. storočí pomocou  otrokov a následne slúžila ako základňa britského námorníctva pre celý región východného Karibiku. Miestna hlboká zátoka krytá okolitými kopcami pred hurikánmi predstavovala pre Britov ideálne miesto na umiestnenie lodenice a prístavu.

V roku 2016 boli zapísané na zoznam svetového dedičstva UNESCO.

## Galéria

Admirals Inn (5915536327).jpg
Boat House Pillars (5916097824).jpg
Nelson's Dockyard.JPG
Nelson's Dockyard.jpg


## Referencie


## Iné projekty

## Externé odkazy
*Why Nelson's Dockyard is Britain's best, colonial Caribbean legacy
*Where British Found Haven in Antigua
*Nelson's Dockyard: from 'vile hole' to national treasure
*UNESCO listing
*Royal Navy Cemetery Antigua Project 
*Copper and Lumber Store 

## Zdroj

Kategória:Antigua a Barbuda
Kategória:Lokality Svetového dedičstva v Latinskej Amerike a Karibiku
Kategória:Doprava v Severnej Amerike
Slávne kúpeľné mestá Európy

**Slávne kúpeľné mestá Európy** (*The Great Spa Towns of Europe*) je nadnárodná pamiatka svetového dedičstva UNESCO, do ktorej patrí 11 kúpeľných miest v siedmich európskych štátoch. Tieto mestá sa rozvinuli okolo prírodných prameňov minerálnych vôd a prosperovali od začiatku 18. storočia do 30. rokov 20. storočia.

Snaha dostať jedenástku európskych kúpeľov na zoznam svetového dedičstva začalo v roku 2012, koordinovalo ju  Česko a nominácia bola predložená v roku 2019. 

24. júla 2021 boli tieto mestá oficiálne zapísané na zoznam svetového dedičstva UNESCO na 44. zasadaní World Heritage Committee v meste Fu-čou v Číne. Anglické kúpeľné mesto Bath je zapísané na zozname svetového dedičstva UNESCO i samostatne už od roku 1987. Istý čas počas spracovania prihlášky boli nominované i mestá Luhačovice, Bad Homburg vor der Höhe, Bad Pyrmont, Wiesbaden a Bad Ischl, ktoré sa však na zoznam UNESCO nedostali.

## Zoznam

## Galéria

File:Baden Panorama 01.jpg|Baden bei Wien
File:Spa JPG01.jpg|Spa
File:Františkovy Lázně, Národní (3).jpg|Františkovy Lázně
File:Karlsbad Muehlbrunnkolonnade.jpg|Karlovy Vary
File:Mariánské lázně (Czech town) - houses in center.jpg|Mariánské Lázně
File:Zone urbaine (VICHY,FR03).jpg|Vichy
File:Bad ems.jpg|Bad Ems
File:Baden-Baden 10-2015 img05 View from Merkur.jpg|Baden-Baden
File:Badkissingen.jpg|Bad Kissingen
File:Montecatini Alto.jpg|Montecatini
File:Royal.crescent.aerial.bath.arp.jpg|Bath


## Referencie


## Iné projekty

## Externé odkazy
* 
* The Great Spa Towns of Europe

## Zdroj

Kategória:Lokality Svetového dedičstva v Belgicku
Kategória:Lokality Svetového dedičstva v Česku
Kategória:Lokality Svetového dedičstva vo Francúzsku
Kategória:Lokality Svetového dedičstva v Nemecku
Kategória:Lokality Svetového dedičstva v Rakúsku
Kategória:Lokality Svetového dedičstva v Spojenom kráľovstve
Kategória:Lokality Svetového dedičstva v Taliansku
Kategória:Kúpele
Zlatá lopta 2009

'''Zlatá lopta''' je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2009 sa udelila 1. decembra 2009 a vyhral ju Lionel. Messi. Bola to pre neho prvá výhra v tejto ankete.

Messi získal 473 bodov o 240 viac ako druhý Cristiano Ronaldo.

## Zlatá lopta

## Referencie
Kategória:Zlatá lopta
Kategória:Futbal v 2009


## Pozri aj

* Zlatá lopta France Football
Continuo

***Continuo*** je štvrtý štúdiový album slovenskej art-rockovej skupiny Collegium musicum Tento album v roku 1978 vydalo hudobné vydavateľstvo Opus. 

Od jeho pôvodného vydania vyšlo albumu niekoľko oficiálnych a neoficiálnych reedícií na rôznych typoch hudobných nosičov a v rôznych verziách zvukových záznamov.

## Zoznam skladieb

## Výroba albumu
* Marián Varga – klavír, organ, syntetizátor
* Ľudovít Nosko – akustická a elektrická gitara, spev
* Karel Witz – sólová gitara
* Fedor Frešo – basová gitara
* Dušan Hájek – bicie nástroje, perkusie
;Produkcia
* Peter Smolinský – zvuková réžia
* Ján Lauko – hudobná réžia
* Ivan Minárik – technická spolupráca
* František Kudláč – dizajn obalu
* Hubert Foto & Grafický Ateliér – dizajn, grafika
;Niektoré reedície
* Peter Pišťanek – sprievodný text na obale (reedícia z r. 1998)
* Alexander Soldán – remastering (2004)
* Fero Hora – sprievodný text na obale (reedícia z r. 2023)
* Ladislav Krajčovič – remastering (2023)

## Referencie

Kategória:Albumy Collegium Musicum
Kategória:Hudobné albumy z 1978
Zlatá lopta 2008

'''Zlatá lopta''' je cena pre najlepšieho futbalistu sveta hrajúceho v Európe. O víťazovi hlasujú športoví novinári. Cena za rok 2008 sa udelila 2. decembra 2008 a vyhral ju Cristiano Ronaldo. Bola to pre neho prvá výhra v tomto ocenení. Stal sa tak po Eusébiovi a Figovi tretím Portugalcom a zároveň štvrtým hráčom v histórii Manchesteru United, ktorý získal toto ocenenie. Pred ním dokázali Denis Law (1964), Bobby Charlton (1966) a George Best (1985).

## Zlatá lopta

## Referencie


## Pozri aj

* Zlatá lopta France Football

Kategória:Zlatá lopta
Kategória:Futbal v 2008
Vyšná Poperačka

**Vyšná Poperačka** () je vrch v Podbeskydskej vrchovine, krajinnom celku Stredných Beskýd. Leží nad obcou Breza, približne  západne od Námestova. 

## Poloha
Nachádza sa v strednej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Lokca. Najbližším sídlom je západne situované Beňadovo a južne ležiaca Breza, juhovýchodne sa nachádza Oravská Jasenica, východne Námestovo a severne Oravské Veselé. Vrch patrí do Chránenej krajinnej oblasti Horná Orava.

## Opis
Vyšná Poperačka leží v strednej, najvyššej časti vrchoviny, v hrebeni, vedúcom severozápadne od vrchu Vráta (). Severne sa nachádza Náveterný vrch (), Nižná Poperačka (), Mechy (), Pilsko () a Mrázová (), východne Grebáčovka (), Slepčianka () a Kozubka (), južne Vráta (), Budín (), Šubovka (), Surový (), Mrzáčka () a Zraz () a západne Kýčera (), Grúň (), Kýčerka (), Kurčinka () a Skalnitý (). Oblasť je súčasťou povodia Oravy a jej zdrojnice Bielej Oravy, kde vodu zo západnej časti odvádza potok Kýčera a z východných Poperačský potok do Veselianky. Na vrchol nevedie značený turistický chodník. 

### Výhľady
Vrcholovú časť pokrýva riedky lesný porast, ktorý umožňuje rozhľad. Pri vhodných podmienkach je vidieť okolité vrcholy Podbeskydskej vrchoviny, no tiež Tatry, Nízke Tatry, Oravskú Maguru a Oravské Beskydy.

## Prístup
Na vrchol nevedie značená turistická trasa, preto prístup je možný neznačenými chodníkmi z Brezy a Beňadova. 

## Referencie

## Pozri aj
* Podbeskydská vrchovina
* Zoznam vrcholov v Podbeskydskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Tisícovky na Slovensku
Kategória:Vrchy v okrese Námestovo
Kategória:Lokca
Thomas Tuchel

**Thomas Tuchel** (* 29. august 1973, Krumbach) je nemecký profesionálny futbalový tréner a bývalý futbalový obranca. Je všeobecne považovaný za taktického inovátora v modernom futbale a jedného z najlepších trénerov na svete. Do 7. septembra 2022 bol trénerom anglického klubu Chelsea. Od októbra 2024 je trénerom anglickej reprezentácie.

## Hráčska kariéra
Thomas Tuchel hral v nižších ligách za Stuttgarter Kickers a SSV Ulm 1846.

## Trénerská kariéra
Tuchel trénoval FC Augsburg II, 1. FSV Mainz 05, Borussii Dortmund, Paris Saint-Germain a Chelsea. S PSG bol v roku 2020 vo finále Ligy majstrov a s Chelsea v roku 2021 Ligu majstrov vyhral. 

7. septembra 2022 bol vyhodený z Chelsea.

## Osobný život
Ako dieťa bol Tuchel „obrovským“ fanúšikom futbalu a jeho prvým futbalovým idolom bol Hans-Günter Bruns.

Tuchel navštevoval Simpert-Kraemer-Gymnasium a vymýšľal taktické stratégie na volejbale počas hodín telesnej výchovy.

Thomas sa v roku 2009 oženil so svojou manželkou Sissi, s ktorou má dve dcéry. V apríli 2022 bolo oznámené, že Sissi požiadala o rozvod, pričom ako dôvod uviedla neprekonateľné rozdiely.

Tuchel je polyglot, hovorí nemecky, francúzsky, anglicky a taliansky. Sám seba označuje za „nedokonalého vegetariána“ a konzumuje minimálne množstvo alkoholu. Tuchel sa považuje za vášnivého čitateľa, najmä románov, kriminálnych trilerov a kníh o architektúre a dizajne. Je taktiež fanúšikom tenisu, rockovej hudby a hip-hopu.

## Úspechy

### Trénerske

; **Borussia Dortmund**

* DFB-Pokal: 2016/17

; **Paris Saint-Germain**

* Ligue 1: 2018/19, 2019/20
* Coupe de France: 2019/20
* Coupe de la Ligue: 2019/20

; **Chelsea FC**

* Liga majstrov: 2020/21

**Bayern Mníchov**

* Bundesliga: 2022/23

## Referencie

Kategória:Tréneri Chelsea FC
Kategória:Nemeckí futbaloví tréneri
Kategória:Nemeckí futbalisti
Kategória:Žijúci ľudia
Tomáš Suslov

**Tomáš Suslov** (* 7. jún 2002, Spišská Nová Ves) je slovenský profesionálny futbalista, ktorý hrá na pozícii ofenzívneho stredopoliara či krídelníka v talianskom klube Hellas Verona, kde je na hosťovaní z FC Groningen. Suslov je taktiež reprezentant Slovenska.

## Klubová kariéra
V roku 2018 zamieril z akadémie Tatranu Prešov do mládeže tradičného účastníka holandskej Eredivisie, do FC Groningen, kde sa postupnými krokmi prebojoval do A-tímu na začiatku sezóny 2020/21.

V holandskej najvyššej súťaži odohral svoj prvý zápas 13. septembra 2020, keď po úvodnej polhodine vystriedal holandskú futbalovú legendu Arjena Robbena v prvom zápase sezóny proti PSV Eindhoven. Vo svojom prvom zápase sa strelecky presadil v 53. minúte, po asistencii Jørgena Larsena, prehre 1:3 však zabrániť nedokázal.

V tej istej sezóne sa stal stabilným členom základnej zostavy. 21. februára 2021 strelil svoj druhý profesionálny gól, a to v 23. kole Eredivise do siete SC Heerenveen.

## Reprezentačná kariéra

18. novembra 2020 debutoval v slovenskej reprezentácii v zápase Ligy národov proti Česku. V 62. minúte vystriedal Alberta Rusnáka.

;Góly v reprezentácií

## Referencie

## Zdroj

Kategória:Slovenskí futbalisti
Kategória:Hráči FC Groningen
Kategória:Hráči Hellas Verona FC
Kategória:Hráči Eredivisie
Kategória:Hráči Majstrovstiev Európy vo futbale 2020
Kategória:Futbaloví stredopoliari
Kategória:Osobnosti zo Spišskej Novej Vsi
Peklisko (prítok Levočského potoka)

**Peklisko** je potok v regióne Spiš v Prešovskom kraji v okrese Levoča na území mesta Levoča. Je ľavostranným prítokom Levočského potoka v povodí Hornádu. Má dĺžku . Je vodným tokom VI. rádu. Číslo hydronyma: 4-32-01-3084. Nachádza sa v geomorfologickom celku Levočské vrchy.

## Prameň
Pramení na úpätí južného svahu vrchu *Javorinka* s  v nadmorskej výške  v lesnom extraviláne v severnej časti územia mesta Levoča, na území jej mestskej časti Levočská Dolina, v okrese Levoča v Prešovskom kraji.

## Opis toku
Od prameňa tečie juhovýchodojužným smerom cez lesný extravilán územím mesta Levoča, v  priberá bezmenný ľavostranný prítok a vteká do poľnohospodárskeho extravilánu. Stáča sa na juhozápad a striedavo tečie cez les a trvalé trávnaté porasty. Ďalej sa stáča na juh a po krátkom úseku smerujúcom na východ tečie cez lúky a pasienky. V  priberá ľavostranný bezmenný prítok, ľavým brehom obmýva úpätie západného svahu lesa a vrchu *Veľká Krásna* s , v  priberá ľavostranný bezmenný prítok. Na úpätí lesa *Malý Latín* tvorí esovitý meander, podteká cestu z Levočskej Doliny do mestskej časti Závada (Levoča) a hneď v  ústi neďaleko východného okraja intravilánu do Levočského potoka ako jeho pravostranný prítok. Pramení, preteká a ústi na území mesta Levoča v priestore geomorfologického celku Levočské vrchy, geomorfologického podcelku Levočská vysočina. 

## Pôvod názvu
Názov vodného toku má pôvod v toponymickom apelatíve *peklisko* na území, cez ktoré preteká. Apelatívum bolo bez zmeny prenesené priamo na pomenovanie vodného toku  ako súčasť  skupiny názvov v slovenskej toponymii s nižšou frekvenciou výskytu v hydronymii. Motivácia vzniku apelatíva *peklisko* je spojená s významom *lokalita  v období pomenovacieho procesu spájaná s produkciou drevného uhlia*. Porovnaj aj apelatívum *peklina* vo význame *vyhĺbená jama pred pecným otvorom na výrobu smoly a drevného uhlia*. Produkcia drevného uhlia ako jedného z produktov rozkladu dreva za vysokých teplôt bez prístupu alebo s obmedzeným prístupom vzduchu mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Celé širšie okolie regiónu sa vyznačuje hustým výskytom toponým z tohto slovného základu: v susednej doline na západ od *Pekliska* tečie *Pekliansky potok*, ktorý preteká o.i. aj cez les *Nad Peklom* a obmýva svojim brehom úpätie lesa *Peklo*, ďalej medzi *Peklianskym potokom* a *Pekliskom* je situovaný les *Uhliarky*, na území Levoče je lúka *Uhlisko*, ktoré podobne ukazujú na spojenie s produkciou drevného uhlia. Hydronymum *Peklisko* bolo štandardizované v roku 1975. V dnešnej slovenskej hydronymii hydronymum *Peklisko* nie je jedinečným názvom (október 2023).

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v okrese Levoča
Kategória:Vodné toky v Levočských vrchoch  
Kategória:Levoča
Imrich Matej Korauš

**Imrich Matej Korauš** (* 16. november 1835, Valča† 27. október 1918, Kláštor pod Znievom) bol slovenský vojenský lekár a pedagóg. Podieľal sa na likvidácii cholerovej epidémie, ktorá v roku 1873 vypukla v Turci. Vyučoval matematiku, chémiu a telesnú výchovu na Gymnáziu v Kláštore pod Znievom.

## Životopis
Narodil sa v turčianskej obci Valča do rodiny roľníka Mateja Korauša a jeho ženy Kataríny rod. Fillovej. Študoval v Martine, Kremnici, Banskej Štiavnici na Baníckej a lesníckej akadémii, vo Váci a neskôr medicínu na Inštitúte pre výchovu vojenských lekárov vo Viedni. Od roku 1861 pôsobil ako vojenský lekár v Sedmohradsku a v roku 1871 nastúpil ako učiteľ matematiky, chémie a telesnej výchovy na Gymnáziu v Kláštore pod Znievom. Svojimi vedomosťami a vedeckým prístupom výrazne pomohol pri boji s turčianskou epidémiou cholery v roku 1873.

Zaznamenal jeden z väčších nálezov meteoritov na slovenskom území, 19 ks meteoritov z Lazian, z nich najťažší vážil "viac centov" a druhý najťažší 4,5 kg. Podľa záznamu meteority odovzdal SNM v Martine, no v roku 2014 už sa uvádzajú ako stratené.

Podieľal sa na slovenskej kultúre a vede svojej doby, bol v aktívnom kontakte s inými národovcami, ako boli Andrej Kmeť, Pavol Mudroň, či Richard Osvald. Prispieval do slovenských periodík, menovite do Národného hlásnika, Národných novín, Časopisu a Sborníka MSS, Slovenského letopisu, Slovenských novín, Orla, Tábora, Zory, či Kalendára Svätovojtešského.

## Referencie


Kategória:Slovenskí lekári
Kategória:Osobnosti z Valče
Bomba kšeft

***Bomba kšeft*** je názov druhého štúdiového albumu dvojice Miroslav Noga & Štefan Skrúcaný. Tento album v roku 1993 vydalo hudobné vydavateľstvo Jumbo Records.

Napriek tomu, že svojim zameraním je album orientovaný skôr na zábavu, sa na jeho vzniku podieľalo silné zastúpenie: autormi jeho textov sú z väčšej časti Boris Filan a Kamil Peteraj, autorom textu jedného z najväčších hitov albumu, „Tequila Jumbo“, je Stano Gurka. Autormi hudby sú Gabo Dušík, ale aj Janko Lehotský, Jožo Ráž a Jano Baláž. Okrem piesne  „Tequila Jumbo“ boli v rádiách často hrávané aj skladby „Ružový vesmír“ a titulná skladba „Bomba kšeft“.

## Zoznam skladieb

## Výroba albumu
* Miroslav Noga, Štefan Skrúcaný – spev
* Gabo Dušík – klávesové nástroje, hrebeň, vokály (2, 6, 7, 10)
* Štefan Hegedus – gitary, klávesové nástroje, vokály (2), programovanie, aranžmány
;Produkcia
* Jozef Krajčovič – zvuková réžia, technická spolupráca
* Štefan Hegedus – hudobná réžia
* Matej Plekanec – fotografie
* Alexander Klinko – dizajn

## Referencie

Kategória:Hudobné albumy z 1993
Kategória:Hudobné albumy Miroslava Nogu
Kategória:Hudobné albumy Štefana Skrúcaného
Adela Gleijerová

**Adela Gleijerová** (* 20. september 1933, Montevideo, Uruguaj – † 20. január 2026) bola uruguajská filmová, divadelná a televízna herečka pôsobiaca v Argentíne.

## Kariéra
Bola členkou skupiny Teatro El Galpón v Montevideu, kde debutovala v roku 1956 s Agustínom Cuzzanim v hre *El centroforward murió al amanecer*. Okrem iného účinkovala aj v hre *Kaukazský kriedový kruh* od Bertolta Brechta a v *[[Kráľ Lear|Kráľovi Learovi]]* od Williama Shakespeara, ktorú režíroval Atahualpa del Cioppo.

V Buenos Aires pôsobila v divadle San Martín v hrách *Hombre y superhombre* od Bernarda Shawa, *Lo frío y lo caliente* od Pacha O'Donnella, *La Máscara* a *Gris de ausencia* od Roberta Cossu v réžii Carlosa Gandolfa.

Medzi jej ďalšie divadelné roly partia: *El prisonero de la Segunda Avenida* od Neila Simona v réžii Normy Aleandro, *Tres buenas mujeres* od Laury Bonaparte na festivale v Guanajuate, *Greek* od Stephena Berkoffa atď.

Od Argentínskej asociácie hercov a herečiek získala ocenenie *Premio Podestá 2006 a la Trayectoria Honorable*.

### Televízia
Preslávila sa účinkovaním v telenovelách *Amo y señor* (1984), *Increíblemente sola* (1985), *Rebelde* (1989), *Celeste* (1991), *Princesa* (1992), *Celeste siempre Celeste* (1993), *[[Milady]]* (1997) a *Los buscas de siempre* (2000). V rokoch 1996 až 1998 hrala aj v seriáli *Mi familia es un dibujo*. V roku 1999 si zahrala v prvej sérii seriálu *Vulnerables*. V roku 2006 účinkovala v telekomédii *[[Rany z lásky]]* a v roku 2007 v prvej sérii *Mujeres de nadie*. V roku 2009 stvárnila Amandu v telekomédii *Enséñame a vivir*. V roku 2012 si zahrala úlohu starej mamy Antonie v seriáli *Volver a nacer* a objavila sa v 17. epizóde seriálu *El hombre de tu vida*, ktorý vysielala televízia Telefe.

## Filmografia
* *El señor presidente* (1969)
* *La fidelidad* (1970)
* *Flores robadas en los jardines de Quilmes* (1985)
* *Casi no nos dimos cuenta* (1990)
* *Cerro Bayo* (2011)

## Súkromný život
V roku 1961 sa vydala za herca Juana Manuela Tenutu. Je matkou herečky Andrey Tenuta.

## Referencie

## Externé odkazy
* 
* 

Kategória:Uruguajské divadelné herečky
Kategória:Uruguajské filmové herečky
Kategória:Uruguajské televízne herečky
Kategória:Osobnosti z Montevidea
Béžová ulica (Bratislava)

**Béžová ulica** je ulica v Bratislave, v mestskej časti Petržalka, v miestnej časti Petržalka-Juh, v Južnom-meste Zóne C. PSČ tejto ulice je 851 07.

Ulica nesie svoj názov, podľa béžovej farby, od 1. júna 2012.

## Blízke ulice
* Azúrová ulica
* Fialová ulica
* Žltá ulica

## Referencie


## Iné projekty

## Externé odkazy
* Béžová ulica na mape Bratislavy

Kategória:Ulice v Petržalke
Labutia ulica (Bratislava)

**Labutia ulica** je slepá ulica v Bratislave v mestskej časti Petržalka. Nachádza sa v miestnej časti Petržalka-Juh, Južnom-meste Zóne A.

Pomenovaná je podľa labute. Ulica nesie svoj názov od 1. júna 2012.

## Blízke ulice
* Panónska cesta

## Referencie

## Externé odkazy
* Labutia ulica na mape Bratislavy

Kategória:Ulice v Petržalke
NEC PC-9801

náhľad|PC-9801UV11 (1988)
**NEC PC-9801** bol rad osobných počítačov vyvinutý v roku 1982 v Japonsku spoločnosťou NEC Corporation, určený výlučne pre japonský trh. Spoločnosť NEC ukončila jeho výrobu v roku 2000.

Prvý model mal 16-bitovú architektúru s procesorom Intel 8086 taktovaným na 5 MHz a 128 KB RAM. Dodával sa s grafickou kartou schopnou zobraziť 8 farieb pri rozlíšení 640 × 400, čo bol jasný výkonnostný rozdiel v porovnaní s vtedajšími PC. Tento rad počiatočne koncipovaný ako riešenie pre priemyselné a kancelárske aplikácie, zaujal do roku 1987 takmer 90 % japonského trhu s PC. Postupom času, ako sa zvyšoval výkon a domáci používatelia (najmä hráči) ktorí oceňovali grafiku a zvukové efekty, sa stal populárnym aj pre nekomerčné aplikáciedebutoval napríklad sériou hier Touhou Project.

## Iné projekty

## Zdroj

Kategória:Osobné počítače
Kategória:Domáce počítače
Mrázová (vrch v Podbeskydskej vrchovine)

**Mrázová** () je vrch v Podbeskydskej vrchovine, krajinnom celku Stredných Beskýd. Leží nad obcou Oravské Veselé, približne  severozápadne od Námestova. 

## Poloha
Nachádza sa v strednej časti Podbeskydskej vrchoviny. Leží v Žilinskom kraji, v okrese Námestovo a na katastrálnom území obce Oravská Jasenica. Najbližším sídlom je severne situované Oravské Veselé a západne ležiace Beňadovo, južne sa nachádza Breza a Oravská Jasenica a východne Námestovo a Klin. Vrch patrí do Chránenej krajinnej oblasti Horná Orava.

## Opis
Mrázová leží v strednej, najvyššej časti vrchoviny, v hrebeni, vedúcom severne od vrchu Vráta () cez Vyšnú Poperačku (). Severne sa nachádza Sochov vrch (), Mechy (), Pilsko (), Magura (), Sihelniansky hrádok (), Gaňovka () a Vahanov vrch (), východne Grebáčovka (), Kopanica (), Výsypková (), Slepčianka () a Magurka (), južne Kozubka (), Budín (), Šubovka (), Vráta (), Zraz () a Vyšná Poperačka () a západne Kýčerka (), Nižná Poperačka (), Poľany () a Náveterný vrch (). Oblasť patrí do povodia Oravy; východne preteká údolím riečka Veselianka, kde zo severných svahov vodu odvádza potok Rakovec a z južných Poperačský potok. Na vrchol nevedie značený turistický chodník. 

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Podbeskydskej vrchoviny, no tiež Tatry, Oravskú Maguru a Oravské Beskydy.

## Prístup
Na vrchol nevedie značená turistická trasa, preto prístup je možný neznačenými chodníkmi z okolitých obcí. 

## Referencie

## Pozri aj
* Podbeskydská vrchovina
* Zoznam vrcholov v Podbeskydskej vrchovine

## Externé odkazy
* Poloha na turistickej mape

Kategória:Vrchy v Podbeskydskej vrchovine
Kategória:Tisícovky na Slovensku
Kategória:Vrchy v okrese Námestovo
Kategória:Oravská Jasenica
Panteteín

**Panteteín** je derivát kyseliny pantoténovej (vitamínu B5), v ktorom je cysteamín naviazaný amidovou väzbou na kyselinu pantoténovú.Táto zlúčenina bežne dimerizuje za vzniku pantetínu, ktorý sa pokladá za najúčinnejšiu formu vitamínu B5. Panteteín je medziproduktom rozkladu koenzýmu A.

## Metabolizmus
Panteteín vzniká rozkladom fosfopanteteínu, pričom vedľajším produktom je anorganický fosfát:

: fosfopanteteín → panteteín + Pi
U *[[E. coli]]* túto reakciu katalyzuje napríklad alkalická fosfatáza. Opačnú reakciu, teda syntézu fosfopanteteínu, katalyzujú rôzne kinázy:
: panteteín + ATP → fosfopanteteín + ADP  
Tieto kinázy sú schopné premieňať panteteín aj kyselinu pantoténovú a sú prítomnú u mikroorganizmov i u živočichov v pečeni.

Panteteín sa ďalej rozkladá pôsobením panteteinázy, ktorá ho štiepi na cysteamín a kyselinu pantoténovú:

: panteteín → cysteamín + pantotenát

## Prebiotická evolúcia
Keďže panteteín je súčasťou koenzýmu A, ktorý je bežným kofaktorom mnohých enzýmov, predpokladá sa, že bol panteteín prítomný i v prebiotickej polievke. Na základe toho bol navrhnutý mechanizmus syntézy v prebiotických podmienkach.

## Referencie

## Zdroj

Kategória:Amidy
Kategória:Tioly
Kategória:Vitamíny
Kategória:Dioly
Sitnianska ulica (Bratislava)

**Sitnianska ulica** je ulica v bratislavskej mestskej časti Petržalka, nachádzajúca sa v miestnej časti Lúky.

PSČ tejto ulice je 851 07.

Sitnianska ulica je pomenovaná podľa zrúcaniny hradu Sitno. Ulica nesie svoj názov od 1. júna 2012.

## Blízke ulice
* Betliarska ulica
* Urpínska ulica

## Referencie


## Iné projekty

## Externé odkazy
* Sitnianska ulica na mape (oma.sk)
* Sitnianska ulica na mape (zoznam.sk)

Kategória:Ulice v Petržalke
Pavol Boriš

Ing. **Pavol** „**Paľo**“ **Boriš** (* 28. október 1954, Šaľa) je slovenský malovýrobca vína, spisovateľ a bývalý referent záujmovo umeleckej činnosti MO SZM v Pezinku, stredoškolský pedagóg a komunálny poslanec. Je známy ako druhý hlavný organizátor a zároveň organizátor oboch ročníkov festivalu Koncert mladosti.

## Životopis
Narodil sa v Šali. V lete 1947 sa jeho rodičia prisťahovali do domu po Maďaroch v obci Neded. Od roku 1961 žije v Pezinku.

Začiatkom 70. rokov 20. storočia sa vo vlaku spoznal a spriatelil s Jánom Štrbom, ktorý so sebou vliekol veľký cievkový magnetofón. V roku 1974 absolvoval elektromaturitu a v rokoch 1976 až 1981 študoval strojársku technológiu na Strojníckej fakulte SVŠT v Bratislave. Po zakázaní festivalu Koncert mladosti bol ako spoluorganizátor predvolávaný na výsluchy a potrestaný tým, že nemohol oficiálne pôsobiť ako kultúrny referent miestnej organizácie SZM. Na jeho pozíciu bol dosadený jeho kamarát Ľubomír „Jačmeň“ Janečka, ktorý bol tzv. sidemanom tímu ľudí okolo Paľa Boriša. Na jeseň 1982 absolvoval základnú vojenskú službu (ZVS) v 65. motostreleckom pluku v Chebe.

Angažoval sa vo VPN. Medzi rokmi 1989 a 2001 bol učiteľom strojárskych odborných predmetov na Strednom odbornom učilišti. V rokoch 1990 až 1998 bol poslancom mestského zastupiteľstva v Pezinku. Od založenia do roku 2005 pracoval vo výbore Združenia pezinských vinohradníkov a vinárov.

[náhľad|Pavol Boriš počas Slávnostného otvorenia Pezinských vínnych pivníc v [Malokarpatské múzeum v Pezinku|Malokarpatskom múzeu v Pezinku vo februári 2017.]]

V roku 2002 alebo 2003 sa stal šéfom a hlavným organizátorom novovzniknutej akcie Fyzulnačka.

Borišove vinohrady sa nachádzajú v hone Škridláky pezinského rajónu.

Spolu s Petrom Bittnerom a fotografom Jánom Štrbom sú autormi troch kníh: prvého vydania *Pezinok – bigbeatown*  s kompilačným CD (2001), *Koncerty mladosti ´76, ´77 – Československý Woodstock* (2007) a druhého vydania *Pezinok – bigbeatown* (2024). Boriš a Bittner sa tiež považujú za kronikárov hudby 60. rokov 20. storočia v Pezinku.

## Osobný život
[alt=|náhľad|Pavol Boriš na [Modranská železnica|Modranskej železnici v roku 2023]]
Od roku 1980 je ženatý s manželkou Editou a je otcom syna Martina (* 1984) a dcéry Zuzany (* 1987).

## Publikácie
* BORIŠ, Pavol; BITTNER, Peter. *Pezinok – bigbeatown*. 1. vyd. Renesans, 2001. .
* BORIŠ, Pavol; ŠTRBA, Ján; BITTNER, Peter. *Koncerty mladosti ´76, ´77 – Československý Woodstock*. 2007.
* BORIŠ, Pavol. *Moje zimné písačky*. Pezinok : Vydavateľstvo Jela Pálešová, Impalex, 2022. .
* BORIŠ, Pavol; ŠTRBA, Ján; BITTNER, Peter. *Pezinok – bigbeatown*. 2. vyd. Pezinok : Občianske združenie P.R.D., 2024. .

## Ocenenia
* 2023: Cena primátora mesta Pezinok za činorodý život spojený s kultúrnym dianím v Pezinku a v oblasti vinárstva

## Referencie

## Iné projekty

Kategória:Osobnosti zo Šale